માત્ર યુએઈ જ નહીં, પરંતુ સમગ્ર મિડલ ઈસ્ટમાં સૌપ્રથમવાર ૧૨૦૦ શાકાહારી વાનગી સાથેના ભવ્યાતિભવ્ય ‘દિવાળી અન્નકૂટ-૨૦૧૮’નું આયોજન (યુનાઇટેડ આરબ એમિરેટ્સની રાજધાની) અબુધાબી ખાતે પરંપરાગત શૈલીના પ્રથમ BAPS હિંદુ મંદિરના નિર્માણ સ્થળ નજીક તા.૯ નવેમ્બર, ભાઈ-બીજનાં પવિત્ર દિવસે કરવામાં આવ્યું હતું. સદ્‌ગુરુ સંતવર્ય પૂજ્ય ઈશ્ચરચરણદાસજીના સાંનિધ્યમાં આયોજિત આ ઐતિહાસિક અન્નકૂટ દર્શનનો લાભ ૧૦,૦૦૦થી વધુ લોકોએ લીધો હતો.